Nordkapplatået

Nordkapplatået (nordsamisk: Davvenjárga) er en klippe, ut mot  Barentshavet, på Magerøya i Finnmark fylke i Norge, i Nordkapp kommune. Den 307 meter høye klippen som ligger på 71°10'21" nord omtales ofte som det nordligste punktet i Europa. Dog ligger Knivskjelodden 1452 m lenger mot nord, og er dermed det kontinentale Europas egentlige nordpunkt. Begge disse stedene ligger på ei øy, noe som gjør at Europas nordligste fastlandspunkt er Kinnarodden. Magerøya fikk fastlandsforbindelse gjennom Nordkapptunnelen 15. juni 1999.


På norsk het klippen opprinnelig Knyskanes, men fikk navnet North Cape av de engelske utforskerne Richard Chancellor og Steven Borough i 1553 da de passerte klippen på leting etter nordøstpassasjen. Den første egentlige turisten som besteg platået var fransiskanerpresten Francesco Negri i 1664, og senere ble den et mål for tidlige turister og celebriteter. Blant disse var kong Oskar II i 1873 og kong Rama V av Thailand i 1907. Thomas Cook organiserte turistreiser til Nordkapp allerede i 1875.

I dag er Nordkapp en betydelig turistattraksjon med et eget besøkssenter med utstillinger og film fra stedets historie. På Nordkapplatået ligger Nordkapphallen som driftes av den svenske hotellkjeden Scandic.
I 1978 ble det satt opp en stålskulptur i form av en globus på platået. Den har stålringer viser lengde- og breddegrader,  aksen er justert parallelt med jordaksen. Den er et ikonisk landemerke og selve symbolet på Nordkapp. Globusen er et populært foto-objekt for mennesker fra hele verden.

I 1988 laget syv barna fra like mange kanter av verden hvert sitt relieff i leire, det ble året etter støpt i bronse og montert i ramme av granitt. Relieffene som har navnet Barn av jorden ble reist sammen med skulpturen Mor og barn. Barn av jorden og Barn av jorden prisen ble startet av Simon Flem Devold.

Platået er eid av Finnmarkseiendommen, som fester eiendommen til Nordkapp 1990 ANS,  og leier den ut til Nordkapp Vel AS, Scandic Hotels og Rica.I år skulle folket endelig få Nordkapplatået tilbake. Nå svinner håpet: NORDKAPPLØPET - Klassekampen 8. juni 2019Snudde etter lukket møte - Klassekampen 11. juni 2019Olav Thon ut mot Nordkapp-avtalen - De kunne ha fått noen millioner av meg - Dagbladet 19. juni 2019Stein P. Aasheim: -Begriper ikke at det er lovlig - Dagbladet 19. juni 2019Dette er Nordkapp-saken - NRK/Finnmark 19. juni 2019 Det er Rica Eiendom, med den svenske hotellkjeden Scandic som leietaker, som har festeavtalen. Festeavtalen gir Scandic enerett til virksomheten på stedet. Nordkapp kommunestyre vedtok på sitt møte 20. juni 2019 – med 10 mot 9 stemmer – at fjellplatået ikke skal åpnes for offentlig forvaltning. Vedtaket innebærer at private aktører fortsatt kan ta betalt for besøk til Nordkapplatået. Området har en årlig omsetning på 50–70 millioner kroner. Inntekten går til private aktører, ikke til Nordkapp kommune.Nordkapp-saken: Kommunen sier ja til Scandic . NRK/Finnmark 20.juni 2019Opprettholder monopol på Nordkapp - Dagbladet 20. juni 2019 I juli 2021 gav Vestre Finnmark tingrett kommunen medhold i at Scandic ikke har rett til å ta parkeringsavgift fra turistene. 

Bilder

Referanser

Kategori:Nordkapps geografi
Kategori:Severdigheter i Finnmark
Kategori:Finnmarks geografi
Kategori:Verdens geografiske ytterpunkter
Kategori:Steder avbildet på norske kommunevåpen